

***DRØBAK MONTESSORI SKOLE***

**FAGPLAN I GEOGRAFI 1.-3. TRINN**

**2014-2017**

**(basert på Norsk Montessoriforbund (2007): *Læreplan for Montessoriskolen – fag og arbeidsmåter gjennom 10 skoleår)***

**Formål med faget**

Geografifaget i Montessoriskolen omhandler beskrivelser og forklaringer av fenomener på jordoverflaten, samt studiet av naturkreftene, og dermed også kjemi og fysikk. I likhet med øvrige kulturfag er det viktig at barnet læres til å se helheter og trekke sammenligninger. Metodikken tar utgangspunkt i prinsippet om at helheten skal presenteres før detaljene. Derfor er universet og jorden utgangspunktet for geografifaget. Som i andre fag, brukes observasjon og aktiviteter i nærmiljøet for å knytte kunnskap til et globalt perspektiv. Innlæring av begreper og definisjoner vektlegges. Man fokuserer også på verdensbildet gjennom tidene. Et økologisk bærekraftig grunnsyn er sentralt.

**Målsettingene er:**

* At eleven utvikler evnen til å se sammenhenger mellom geografi og menneskets liv på jorden gjennom tidene.
* At eleven utvikler forståelse for den gjensidige påvirkningen mellom menneske og miljø.
* At eleven utvikler evnen til å orientere seg i forhold til kart og nærmiljø.
* At eleven utvikler forståelse for sammenhengen mellom økonomi, økologi, geografi og menneskelig påvirkning.

**Pedagogiske momenter i faget**

* Det forberedte miljøet
  + Det er rikelig tilgang på lærebøker, annen litteratur, oppslagsverk, atlas, kartmateriell, nomenklatur, plansjer og selvlaget materiell tilpasset forskjellige nivåer i et eget område i klasserommet. Her kan elevene også hente ideer til oppgaver. Det er spesiallaget geografimateriell til alle leddene i undervisningen for de yngste elevene.
  + Det benyttes materiell til eksperimenter.
  + Elevene har tilgang til internett.
  + I første periode av det 2. utviklingstrinnet bruker vi mest materiell til å skape opplevelser og oppgaver
* Struktur og organisering av arbeidet.
  + Pensumet er organisert på en ikke-lineær måte. Ulike kapitler i arbeidet åpnes via fortellinger, eksperimenter, kartarbeid og faktakunnskap, hjelp til forskning. Det legges systematisk vekt på begrepsopplæring og presis terminologi.
  + Den lange arbeidsøkten muliggjør at elevene kan jobbe lenge med et materiell eller forskningsprosjekter.
  + Aldersblandet gruppe gir muligheter for et naturlig læringsmiljø der elevene deler erfaringer og hjelper hverandre.
  + Presentasjoner i små og mellomstore aldersblandede grupper.
  + Det benyttes i stor grad vitenskapelig metode med vekt på observasjon, årsak-virkning, nøyaktighet og ansvar for eksperimentutstyret.
  + Tverrfaglig arbeid og fellesprosjekter.
  + Studieturer og eksterne fagpersoner tilknyttet skolen.
  + Elevvurdering foregår gjennom en kombinasjon av deltakelse i presentasjoner, kartlegging av elevens egne valg og prosjekter, og evaluering av deltakelse i fellesprosjekter.

**Hovedområder og arbeid med faget**

* Historisk geografi
* Fysisk geografi
  + Elementenes natur/kjemi
  + Himmel og jord
  + Jordens oppbygging
  + Luftens arbeid
  + Vannets arbeid
  + Andre naturkrefter/fysikk
* Kulturgeografi
* Gjensidig avhengighet og økonomisk geografi
* Følgende kompetansemål arbeides med gjennomgående i løpet av hele skoleåret:
  + Utforske ulike kilder for å finne relevant stoff for prosjekter og lignende
  + Generelle forskningsstrategier:
    - Bruke sansene til å utforske verden i nærmiljøet. Dette kompetansemålet dekkes på uteskolen, på turer i skogen, stranden, felles skoleturer til Skiphelle og Håøya.
    - Bruke naturfaglige begreper til å beskrive og presentere egne observasjoner på ulike måter. Vi vil gjennom hele skoleåret jobbe med at elvene lærer og bruker de riktige begrepene i faget.
* Grunnleggende ferdigheter i faget
  + Grunnleggende ferdigheter er integrert i kompetansemålene der de bidrar til utvikling av, og er en del av, fagkompetansen. I geografi forstås grunnleggende ferdigheter slik:
    - Å kunne uttrykke seg muntlig og skriftlig i geografi innebærer å greie ut om steder og fakta; kunne presentere resultater av eget arbeid, reflektere over meningsinnhold, sammenligne, argumentere og drøfte, samt kunne samtale om egne og andres presentasjoner.
    - Å kunne lese i geografi innebærer å kunne sette inn i, granske, tolke og reflektere over forskjellige typer tekster fra ulike medier og materiell, samt utøve kildekritikk.
    - Å kunne regne i geografi innebærer å behandle og sammenligne tallmateriale om faglige temaer, og bruke, lage og tolke tabeller og grafiske fremstillinger, samt kunne anvende måleinstrumenter, måleenheter, målestokk og gjøre egne undersøkelser.
    - Å kunne bruke digitale verktøy i geografi dreier seg om å benytte disse til utforskning, måling, visualisering, simulering, registrering, dokumentasjon og publisering ved forsøk og i feltarbeid, herunder visualisering via digitale animasjoner, simuleringer og spill, samt drøfting av naturfaglige problemstillinger og kildekritikk.

|  |  |  |  |  |  |  |
| --- | --- | --- | --- | --- | --- | --- |
| **Måned** | 1. **år** | **k.mål** | **2. år** | **k. mål** | **3. år** | **k.mål** |
| August  uke 34 - 35 | **Skapelsen**   * Himmellegemer | Gjøre rede for noen hovedprinsipper som har styrt skapelsen av stjernene og solsystemet vårt | **Skapelsen**   * Planetene * Stjerner | Gjøre rede for noen hovedprinsipper som har styrt skapelsen av stjernene og solsystemet vårt | **Skapelsen**   * Tyngdekraft og magnetisme | Jobbe selvstendig med materiellet som handler om geologiske og astronomiske prosesser |
| September  Uke 36 – 40 |  |  |  |  |  |  |
| Oktober  Uke 41 – 44 | **Jordens oppbygning**   * Vann og landformer * Ulike egenskaper | Gjøre rede for begreper rundt ulike vann og landformer  Vise til de ulike egenskapene for landskaper der vann og land treffer på hverandre.  Jobbe selvstendig med kartmateriell om vann og landformer i verden. | **Jordens oppbygning**   * Jordens viktigste lag * Atmosfæren og nedbør | Gjennomføre eksperimenter i forbindelse med fortellinger om land, vann, luft og jordens oppbygging  Jobbe selvstendig med materiellet om universet og jordkloden | **Undersøke elementenes natur**   * Fast, flytende, gass * Rigid, elastisk, plastisk | Sortere ulike stoffer etter lett observerbare kjennetegn og fortelle om disse kjennetegnene  Gjennomføre enkle forsøk som viser hvordan stoffer kan endre karakter når de blir utsatt for ulike påvirkninger |
| November  Uke 45 – 48 | **Mennesker og geografi**   * Gjensidig avhengighet * Fra byttehandel til penger * Ulike styreformer, demokrati | Sammenligne ressursgrunnlaget i Norge og i andre land | **Mennesker og geografi**   * Økonomisk geografi * Naturressurser, jordbruk, industri * Bruk av vann * kildesortering | Beskrive hvordan, og drøfte hvorfor, vi kildesorterer  Vise til sammenheng mellom landskapstyper og ressursbruk, særlig i forhold til bruk av vann  Sette navn på og plassere hjemstedet, kommunen, fylket og landet sitt på tegninger, kart eller modeller  Stille spørsmål, samtale og filosofere rundt naturopplevelser og menneskets plass i naturen | **Mennesker og geografi**   * kart og klimasoner * kart over verden, kontinenter, land, hovedsteder og flagg. | Jobbe selvstendig med kart utformet som verdens kontinenter og land, slik at de tilegner seg god kjennskap til verdens kontinenter, land, hovedsteder og de ulike landenes flagg  Gjenkjenne noen symboler på kart  Jobbe selvstendig med materiell for å få en grundigere innsikt i elevens hjemland |
| Desember  Uke 49 – 51 |  |  |  |  |  |  |
| Januar  Uke 1 – 4 | **Sol og jord**   * Himmelretninger * Tidsforskjeller * Årstider, døgn, månefaser | Orientere seg etter himmelretningene og gjøre greie for hvorfor det er tidsforskjeller  Beskrive årstidene, døgnet, månefasene og solens bevegelse over himmelen  Gjøre rede for hvordan andre kulturer deler inn året, blant annet den samiske kultur | **Sol og jord**   * Egenrotasjon og konsekvenser * Lengde- og breddegrader * Jordens omløp rundt sola | Beskrive hvordan solen, jorden og månen beveger seg i forhold til hverandre | **Sol og jord**   * Stjernebilder * myter | Gjengi myter og sagn knyttet til stjernehimmelen og nordlys i norsk og samisk tradisjon  Gjenkjenne noen stjernebilder og beskrive fenomener som kan observeres på himmelen |
| Februar  Uke 5 – 8 |  |  |  |  |  |  |
| Mars  Uke 9 – 13 | **Vannets arbeid**   * Elven * Regn * Bølger * Isen | Samtale om hvordan istidene har påvirket Norges geografi  Beskrive egne observasjoner fra forsøk og fra naturen | **Vitenskapens verden**  Eksperimentere   * Magnet * Luft * Tyngdekraft * Lys og lyd * Elektrisitet * Konstruksjoner | Lage gjenstander som bruker refleksjon av lys og fortelle om det de har laget  Gjøre forsøk med lys og lyd og samtale om observasjonene  Gjennomføre enkle forsøk med magnetisme, elektrisitet, tyngdekraft og mekanikk  Planlegge, bygge og teste enkle modeller av byggkonstruksjoner og dokumentere prosessen fra idé til ferdig produkt  Gjenkjenne og sammenligne bærende strukturer i ulike byggverk i nærmiljøet  Beskrive konstruksjoner og samtale om hvorfor noen er mer stabile og tåler større belastning enn andre. | **Luftens arbeid**   * Globale vinder * Påland og fralandsvind * Årstider og regn * havstrømmer | beskrive egne observasjoner av vær og skyer, og måle temperatur og nedbør  Gjennomføre enkle eksperimenter med vann og luft  Gjennomføre  enkle eksperimenter med gjenstander som kan bevege seg ved hjelp av luft eller vann  Gjøre rede for forholdet mellom årsak og virkning på flere geologiske fenomener i arbeidet med eksperimentene  Jobbe selvstendig med materiell om luftens og vannets arbeid |
| April  Uke 14 – 17 |  |  |  |  |  |  |
| Mai  Uke 18 – 21 |  |  |  |  |  |  |
| Juni  Uke 22 - 24 |  |  |  |  |  |  |